འདི་ནི་ངའི་འགྲུལ་ཐུང་དང་པོ་རེད་ལ།
སྲིད་འཛིན་གྱི་ལྕམ་གྱི་ངོ་བོས་ཐོག་ནས་ཕྱི་རྒྱལ་འགྲིམས་པ་དང་པོ་རེད།
ཁྱེད་ཚོས་ཡིད་ཆེས་ཀྱི་འདུག་གམ།
(ཐལ་མོ་རྡེབ་སྒྲ།)
འདི་ནི་ང་དབྱིན་ཡུལ་དུ་ཡོང་ཐེངས་དང་པོ་མ་རེད་རུང་།
ངས་བརྗོད་དགོས་པ་ཞིག་ལ་འདི་ནི་ངའི་ གཞུང་འབྲེལ་གྱི་གཟིགས་སྐོར་དང་པོ་ཡིན་པས་དགའ་བ་སྐྱེས་ཡོད།
ཨ་རི་དང་དབྱིན་ཡུལ་གཉིས་ཀྱི་དམིགས་བསལ་འབྲེལ་བ་ནི་
གཞུང་ཕྱོགས་ཀྱི་འབྲེལ་བ་གཅིག་པུ་མིན་པར།
ང་ཚོའི་དབར་གཅིག་མཐུན་གྱི་སྐད་ཡིག་དང་། གཅིག་མཚུངས་ཀྱི་རིན་ཐང་དག་རེད།
ངས་ད་རེས་ཁྱེད་ཚོར་ལྟ་སྐབས་དེ་དག་དྲན་གསོས་སོང་།
ངའི་གཟིགས་སྐོར་གྱི་སྐབས་སུ་དབྱིན་ཡུལ་གྱི་
ཁྱད་དུ་འཕགས་པའི་བུད་མེད་ཁག་གཅིག་ལ་མཇལ་རྒྱུ་བྱུང་པ་ལས་སྐལ་བཟང་བོ་རེད།
བུད་མེད་འདི་དག་གིས་ཁྱེད་ཚོར་བགྲོད་ལམ་འདིང་གི་ཡོད།
ང་ཁྱེད་ཚོར་མཇལ་བར་དགའ་བོ་བྱུང་།
ཁྱེད་ཚོ་ནི་དབྱིན་ཡུལ་དང་འཛམ་གླིང་འདིའི་མ་འོངས་པའི་འགོ་འཁྲིད་རེད།
ང་ཚོའི་འཚོ་བའི་གནས་བབ་ཀྱི་བར་ཐག་རིང་བའི་སྣང་བའ་ཡོད་ཀྱང་།
ང་ནི་འདིར་ཨ་རིའི་སྲིད་འཛིན་གྱི་ལྕམ་གྱི་ངོ་བོར་ཁྱེད་ཚོའི་མདུན་དུ་ལངས་ཞིང་།
ཁྱེད་ཚོ་ནི་སློབ་ཞུགས་བྱས་མ་ཐག་རེད།
ཁྱེད་ཚོས་མཁྱེན་དགོས་པ་ནི་ང་ཚོའི་དབར་གྱི་གཅིག་མཐུན་མང་པོ་ཡོད།
ངའི་མི་ཚེའི་བཞུད་ལམ་ཁྲོད་དུ་
ང་དེ་རིང་འདིར་ཨ་རིའི་ཨ་ཧྥེ་རི་ཁའི་རིགས་རྒྱུད་ཀྱི་
ཨ་རིའི་སྲིད་འཛིན་གྱི་ལྕམ་ཞིག་གི་ངོ་བོར་ལངས་ཀྱི་རེད་སྙམ་
པ་ཅི་ཞིག་གིས་ལུང་བསྟན་མེད།
ངའི་མི་ཚེའི་ལོ་རྒྱུས་ནང་དུ་ང་གོ་ས་འདིར་སླེབས་པའི་རྐྱེན་གང་ཡང་མེད།
ང་ནི་ཆུང་དུས་སུ་རྒྱུ་ནོར་དང་ཐོན་ཁུངས་མང་པོ་དང་
སྤྱི་ཚོགས་གནས་རིམ་མཐོ་པོ་ཞིག་ནས་འཚར་ལོངས་བྱས་མེད།
ང་ཆི་ཁ་གྷོའི་ལྷོ་རྒྱུད་དུ་འཚར་ལོངས་བྱུང་བ་རེད།
དེ་ནི་ཆི་ཁ་གྷོའི་ཆ་ཤས་ངོ་མ་དེ་རེད།
ང་ནི་ངལ་རྩོལ་གྲལ་རིམ་གྱི་སྤྱི་ཚོགས་ཤིག་གི་བུ་རྒྱུད་རེད།
ངའི་ཕ་ནི་མི་ཚེ་གང་བོར་གྲོང་ཁྱེར་གྱི་ངལ་རྩོལ་བ་ཞིག་དང་།
མ་ནི་ཁྱིམ་བསྡོད་ཨ་མ་ཞིག་རེད།
ཁོ་མོ་ནང་དུ་བསྡད་ནས་ང་དང་གཅེན་པོ་གཉིས་ལྟ་སྐྱོང་བྱེད་པ་ཡིན།
ཕ་མ་གཉིས་ལས་གཅིག་ཀྱང་མཐོ་སློབ་འགྲིམས་མྱོང་མེད།
ཕ་དམ་པ་མཆོག་ན་ཚོད་དར་ལ་བབས་པའི་སྐབས་སུ་
འཕར་རྩ་སྐྲངས་བའི་ནད་ཀྱིས་མནར་ཡོད།
འོན་ཀྱང་། ཁོང་གིས་གོམ་པ་རྒྱག་རྒྱུ་དང་།
ནངས་མོ་སྟོད་གོས་གྱོན་རྒྱུའང་ཁག་པོ་ཆགས་སྐབས།
ཁོང་ནས་འབད་བརྩོན་ལན་མང་བྱེད་ཀྱི་ཡོད་པ་ངས་མཐོང་བྱུང་ཡང་།
ཕ་དམ་པས་ཁོང་གི་དཀའ་ངལ་སྐོར་ནམ་ཡང་རྙོག་གྲ་བཤད་མྱོང་མེད།
ཁོང་གིས་རང་ལ་གང་ཡོད་པ་དེར་བཀའ་དྲིན་བསམ་ཤེས་བྱེད་ཀྱི་ཡོད།
ཁོང་ནངས་སྔ་ཙམ་ལངས་བ་དང་ལས་ཀར་བརྩོན་པ་ཤུགས་ཆེ་ཙམ་བྱས་ཡོད།
ང་དང་གཅེན་པོ་གཉིས་ང་ཚོར་ངེས་པར་དུ་མཁོ་བ་དག་དང་མཉམ་དུ་ནར་སོན་བྱས།
དེ་ནི་བརྩེ་བ་དང་། རིན་ཐང་།
ཤེས་ཡོན་ཚད་ལྡན་དང་།
འབད་པ་ལྷུར་ལེན་བྱས་ན་ང་ཚོས་
བསྒྲུབ་མི་ཐུབ་པའི་བྱ་བ་གཅིག་ཀྱང་མེད་པའི་ཡིད་ཆེས་བཅས་ཀྱི་མཉམ་དུ་འཚར་ལོངས་བྱས།
ང་ནི་བྱ་བ་ཅི་ཞིག་ཡིན་ཡང་བསྒྲུབ་ཐུབ་པའི་དཔེ་མཚོན་ཞིག་ཡིན།
དེ་ཡང་བུ་མོ་ཚོའི་མི་ཚེ་འགོ་བཙུགས་སྐབས་
ཉེ་འགྲམ་གྱི་མི་ཚོས་དུང་བ་དང་གཉོར་སྐྱོང་བྱེད་ན་ཡོང་ཐུབ་པ་དེ་ཡིན།
ངའི་མི་ཚེ་ནང་བུད་མེད་ཁྱད་དུ་འཕགས་པ་ཁག་ཅིག་གིས་མཐའ་བསྐོར་ནས་བསྡད།
རྨོ་རྨོ་དང་། དགེ་རྒན་རྣམ་པ། ཨ་ནེ་ཚོ། གཉེན་ཉེ་ཚོ། ད་དུང་ཁྱིམ་མཚེས་ཚོ།
ཁོང་ཚོས་ང་ལ་ནུས་བ་དང་ཆེ་མཐོང་བསླབས་བྱུང་།
ངའི་ཨ་མ་ནི་ངའི་མི་ཚེའི་ནང་གི་མིག་དཔེ་སྟོན་མཁན་གཙོ་བོ་དེ་ཡིན།
ཁོ་མོ་ད་ལྟ་ང་ཚོ་དང་མཉམ་དུ་ཕོ་བྲང་དཀར་པོར་བཞུགས་ཏེ།
ངའི་བུ་མོ་ཆུང་ཆུང་གཉིས་བདག་སྐྱོང་བྱེད་ཪོགས་གནང་གི་ཡོད།
ཁོང་གཉིས་ནི་མ་ལི་ཡ་དང་ས་ཤ་གཉིས་རེད།
ཁོ་མོ་ངའི་མི་ཚེ་ལྟར་ཁོང་གཉིས་ཀྱི་མི་ཚེའི་ནང་གི་ངོ་ཡོད་ཧུར་པོ་དེ་ཡིན།
ཁོང་གཉིས་ཀྱི་སེམས་སུ་
ང་དང་གཅེན་པོ་ལ་བསླབ་པའི་རིན་ཐང་དག་ལྡུག་གི་ཡོད།
དཔེར་ན། བྱམས་བརྩེ་དང་། དྲང་འཚུགས་ལྡན་པ།
གདེང་ཚོད། སྙུགས་རུས།
འདི་ཚོ་ཚང་མ་བརྩེ་བ་ངེས་མེད་ཅིག་གི་ནང་དུ་བཏུམ་ཡོད་ལ།
རྨོ་རྨོ་ཁོ་ནས་སྤྲོད་ཐུབ་པ་ཞིག་རེད།
ང་ལ་གཅེས་ཉར་དང་སྐུལ་ལྕག་བྱེད་མཁན་གྱི་
སྐྱེས་བ་ནུས་བ་ཅན་ཁག་ཅིག་ཀྱང་ཡོད་པ་ནི་བསོད་བདེ་རེད།
དེའི་ནང་དུ་ཕ་དམ་པ་དང་གཅེན་པོ། ཨ་ཞང་དང་ཨ་མྱེ་དག་ཚུད་ཡོད།
སྐྱེས་པ་ཚོས་ངའི་མི་ཚེའི་ནང་དུ་བྱ་བ་གལ་ཆེན་ཁག་ཅིག་ཀྱང་བསླབས་བྱུང་།
ཁོང་ཚོས་བུད་མེད་དང་སྐྱེས་པའི་བར་གྱི་གུས་ཞབས་འོས་བའི་འབྲེལ་བ་
ནི་གང་འདྲ་ཡིན་མིན་བསླབས་བྱུང་།
ཁོང་ཚོས་འབྲེལ་བ་དམ་ཟབ་ཀྱི་གཉེན་སྒྲིག་ནི་གང་འདྲ་ཡིན་མིན་གྱི་ཐད་ནས་
དེ་ནི་ཡིད་ཆེས་དང་དང་བློ་གཏད་བྱེད་རྒྱུ་དང་
ཕན་ཚུན་ཐུན་མིན་གྱི་ཁྱད་ཆོས་ལ་རྗེས་སུ་ཡི་རངས་ཀྱི་རྩ་བའི་ཐོག་ཆགས་དགོས་བ་བསླབས་སོང་།
ཁོང་ཚོས་ང་ལ་ཕ་ཞིག་གི་འགན་བླངས་ཏེ་
ཁྱིམ་ཚང་ཞིག་སྐྱོང་རྒྱུ་ནི་གང་འདྲ་ཞིག་
ཡིན་མིན་ཀྱང་བསླབས།
དེ་ནི་རང་གི་བཟའ་ཚང་གི་བདེ་སྡུག་གཅིག་པུ་མིན་པར་
ཕྱི་ལ་ཐོན་ཏེ་སྤྱི་ཚོགས་ཆེན་པོ་ཞིག་ཏུ་
བྱིས་པ་གཉོར་སྐྱོང་བྱེད་རྒྱུ་དེ་ཡིན།
འདི་དག་ནི་ངས་རང་ཉིད་ཀྱི་ཁྱོ་གར་
ཚང་དགོས་སྙམ་པའི་ཡོན་ཏན་དག་ཀྱང་གཅིག་འདྲ་རེད།
ཁོང་ནི་སྦབྷ་རག་ཨོ་བྷ་མ་རེད།
ངེད་གཉིས་ཐེངས་དང་པོར་ཐུག་སྐབས།
ཁོང་གིས་ང་ལ་ཕྱི་ལ་ཐུག་འཕྲད་དུ་འཁྲིད་པ་ནི་ངའི་དྲན་སོས་བའི་དོན་དག་ཞིག་རེད།
ཐུག་འཕྲད་དེ་ནི་ཁོང་དང་མཉམ་དུ་སྤྱི་ཚོགས་གནད་དོན་གྱི་ཚོགས་འདུ་ཞིག་ལ་ཞུགས་རྒྱུ་དེ་རེད།
(དགོད་སྒྲ།)
ཇི་འདྲའི་རོལ་ཉམས་ཆེན་པོ་མི་འདུག་གམ།
(དགོད་སྒྲ།)
འོན་ཀྱང་། ང་ཁོང་ལ་ཐུག་སྐབས། བྷ་རག་ནི་ཚོགས་སྡེའི་ལས་དོན་བཀོད་སྒྲིག་པ་ཞིག་ཏེ།
ཁོང་གིས་མི་གཞན་ལ་ལས་ཀ་བཙལ་རོགས་བྱས་པ་རེད།
དཀའ་ངལ་ཆེ་བའི་ཁྱིམ་མཚེས་གཡས་གཡོན་གྱི་ནང་དུ་ཐོན་ཁུངས་ཤིག་འཁྱེར་ཡོང་ཐབས་བྱས་བ་རེད།
ཁོང་གིས་ཚོགས་སྡེའི་ལྟེ་གནས་ཀྱི་གནས་སྡོད་པ་ཚོར་བཀའ་མོལ་གསུངས་སྐབས་
ལྟ་བ་གཉིས་ཀྱི་སྐོར་བཤད་པ་རེད།
དེ་དག་ནི་"ད་ལྟ་ཡོད་བཞིན་པའི་འཇིག་རྟེན་" དང་ "གང་འདྲ་ཡིན་དགོས་པའི་འཇིག་རྟེན་"དེ་རེད།
ངས་གོང་ཞུས་ཀྱི་ལྟ་བ་དེ་འོས་བསྡུའི་གོང་གི་རྒྱབ་སྐྱོར་ཡོང་ཆེད་སྐབས་ཀྱི་ལས་འགུལ་ཐོག་མཐའ་བར་གསུམ་དུ་བཤད་པ་ཡིན།
ཁོང་གིས་རྒྱུན་ལྡན་དུ་བརྗོད་རྒྱུ་ཞིག་ནི།
ང་ཚོས་ལྟ་བ་འདི་གཉིས་དབར་གྱི་བར་ཐག་ཏེ་ཁས་ལེན་བྱེད་ཀྱི་ཡོད་པ་རེད།
མཚམས་རེར་ང་ཚོས་ད་ལྟ་ཡོད་བཞིན་པའི་འཇིག་རྟེན་དེ་རང་གི་འགྲིག་པ་བྱེད་ཀྱི་ཡོད།
དེ་བཞིན་ང་ཚོའི་རིན་ཐང་དང་རེ་བ་དག་ཚུར་སྣང་བྱེད་ཐུབ་ཀྱི་མེད་ཀྱང་བྱེད་ཀྱི་ཡོད།
ཉིན་དེར་བྷ་རག་གིས་ང་ཚོར་དྲན་གསོ་བྱས་པ་ནི།
ཁང་མིག་དེའི་ནང་གི་མི་ཡོད་ཚད་ལ།
ང་ཚོའི་འཇིག་རྟེན་འདི་ཅི་འདྲ་ཡིན་དགོས་མིན་བརྗོད་པ་རེད།
ང་ཚོས་དྲང་པོ་དང་ཉེ་དགའ་ཕྱོགས་ཉེན་བྲལ་བ། གོ་སྐབས་བཅས་གང་འདྲ་ཡིན་མིན་ཤེས་ཀྱི་ཡོད།
ང་ཚོ་ཚང་མས་ཧ་གོ་གི་ཡོད།
ཁོང་གིས་ཚོགས་སྡེ་དེའི་ནང་གི་
ཚོགས་ཞུགས་པ་ཡོད་ཚད་ལ་
ལྟ་བ་དེ་གཉིས་དབར་གྱི་བར་སྟོང་དེ་
གང་བར་བྱེད་པར་སོ་སོས་ནུས་པ་འདོན་དགོས་པ་དང་།
མཉམ་ལས་ཀྱི་སྟོབས་ཤུགས་གཅིག་སྒྲིལ་གྱིས་ད་ལྟ་ཡོད་བཞིན་པའི་འཇིག་རྟེན་འདི་དང་།
གང་འདྲ་ཡིན་དགོས་པའི་འཇིག་རྟེན་གཉིས་གཅིག་དང་འདྲ་མཚུངས་ཡིན་པ་བཟོ་རྒྱུའི་རེ་བ་བཏོན།
ངས་དེའི་སྐོར་དེ་རིང་འདིར་བསམ་གཞིག་བྱེད་ཀྱི་ཡོད།
གང་ལགས་ཞེ་ན། སློབ་གྲྭ་འདིའི་ནང་གི་ཁྱེད་ཚོ་ཚང་མ་
བར་སྟོང་འདི་གསུབ་པར་གལ་ཆེན་པོ་ཆགས་ཡོད་པས་ཡིན།
ཁྱེད་ཚོ་ནི་འཇིག་རྟེན་འདི་ཅི་འདྲ་ཞིག་དགོས་པ་ལྟར་བཞེངས་མཁན་གྱི་བུད་མེད་དག་རེད།
ཁྱེད་ཚོས་ལོ་རྒྱུས་ཀྱི་ལེའུ་རྗེས་མ་དེ་བྲི་གི་རེད།
དེ་ནི་སོ་སོ་གཅིག་པུའི་ཆེ་མིན་པར། ཁྱེད་ཀྱི་མི་རབས་དང་།
མ་འོངས་བའི་མི་རབས་ཀྱི་ཆེད་དུ་རེད།
དེར་བརྟེན། ཤེས་ཡོན་ལེགས་པོ་ཐོབ་རྒྱུ་ནི་
ཧ་ཅང་གལ་ཆེན་རེད།
དེར་བརྟེན་ཁྱེད་ཚོས་བརྒྱུད་པའི་འཚོ་བའི་ཀྱག་ཀྱོག་གི་འཕྲེང་བའི་ཁྲོད་ཀྱི་
རང་ཉིད་དགའ་ས་དང་མི་དགའ་སའི་དགེ་རྒན་སོགས།
ཅིའི་ཕྱིར་གལ་ཆེན་རེད་ལབ་ན།
ཚོགས་སྡེ་དང་རྒྱལ་ཁབ། མཐའ་མར་འཇིག་རྟེན་འདི་ནི་
བུད་མེད་ཚོའི་འཕྲོད་བསྟེན་གྱི་གནས་སྟངས་གང་འདྲ་ཡོད་པ་དང་མཚུངས།
དེ་སེམས་སུ་ཉར་རྒྱུ་གལ་ཆེན་རེད།
འཕྲོད་བསྟེན་དེའི་ཆ་ཤས་གཅིག་ནི་ཁྱད་དུ་འཕགས་པའི་ཤེས་ཡོན་རེད།
དཀའ་ངལ་ཅན་གྱི་བཟའ་ཚང་གཅིག་དང་བཟའ་ཁ་སྐྱིད་པོ་ཞིག་གི་དབར་གྱི་ཁྱད་པར་ནི།
རྒྱུན་དུ་ནུས་ཤུགས་ཅན་གྱི་བུད་མེད་དམ།
བཟའ་ཚང་གི་སྲོག་ཤིང་དུ་བུད་མེད་ཅིག་ཡོད་མིན་དེ་རེད།
ཆག་གྲུམ་ཤོར་བ་དང་ཡར་རྒྱས་གོང་འཕེལ་འགྲོ་བཞིན་པའི་ཚོགས་སྡེ་གཉིས་ཀྱི་ཁྱད་པར་ནི།
སྤྱི་ཚོགས་ཀྱི་ཆེད་དུ་ནུས་པ་འདོན་མཁན་གྱི་སྐྱེས་པ་དང་བུད་མེད་གཉིས་ཀྱི་
དབར་ལ་ཚུལ་མཐུན་གྱི་གུས་ཞབས་ཡོད་མེད་དེ་རེད།
ཉམས་རྒུད་དུ་འགྲོ་བཞིན་པའི་རྒྱལ་ཁབ་ཤིག་དང་།
ཡར་རྒྱས་ཀྱི་ལམ་ལ་ཕྱོགས་པའི་རྒྱལ་ཁབ་གཉིས་ཀྱི་ཁྱད་པར་ནི་
བུ་དང་བུ་མོ་གཉིས་ཀྱི་ཆེད་དུ་ཤེས་ཡོན་སྦྱངས་བའི་གོ་སྐབས་
འདྲ་མཉམ་ཞིག་དགོས་པར་ངོས་འཛིན་བྱེད་པ་དེ་རེད།
ཨིན་ཡུལ་གྱི་བུད་མེད་སྨན་པ་དང་ཤོས་ཀྱི་མིང་བཏགས་པའི་སློབ་གྲྭ་འདི་དང་།
མཐའ་འཁོར་གྱི་ཁང་བརྩེགས་མེག་སེས་ཁན་གྱི་སྒྱུ་རྩལ་བ་ཧྥི་རས་རྡ་ཁ་ལོ་དང་
མེ་རིས་སིས་ཁོལ་གྱི་་མིང་ཡོད་པ།
ཁོང་ནི་འཇའ་མེ་ཁན་ནས་སྨན་ཞབས་མི་རིཊ་ནག་པོའི་ཧྥི་ལོ་རིན་སི་ན་ཡེ་ཊིན་གལ་ལ་གྲགས་པ།
ཨིན་ཇིའི་རྩོམ་པ་པོ་ཨེས་མི་ལི་བྷི་རོན་ཊིས་བཅས་ཀྱི་མིང་བཏགས་ཡོད་པ།
ཕོ་མོ་དང་། མི་རིགས་དབྱེ་འབྱེད། མ་རིག་པ་བཅས་ལ་འཐབ་རྩོད་བྱེད་མཁན་ཚོར་ཆེ་བསྟོད་དང་།
ཁོང་ཚོའི་རྣམ་ཤེས་ཀྱི་ཚོར་ཤུགས་ཀྱི་རྗེས་བསྙེགས་ཡོད།
ཁོང་ཚོས་བར་ཆད་གང་ཡང་ཡོང་བཅུག་མེད།
ལྟག་རྒྱབ་ཀྱི་ལས་རྟགས་སྟེང་དུ་ "ཚད་མེད་པ་" ཞེས་བཀོད་པ་ནང་བཞིན།
ཁོང་ཚོས་རང་གི་རྨི་ལམ་གྱི་རྗེས་སུ་
འབྲངས་བ་ལས་ལམ་གཞན་གང་ཡང་མི་ཤེས་པ་ཡིན།
རང་གི་རྨི་ལམ་གྱི་རྗེས་སུ་འབྲངས་བར་བརྟེན། བུད་མེད་དེ་ཚོས་
བར་ཆད་གང་མང་ཞིག་བཟློག་ཡོད།
ཁོང་ཚོས་རྗེས་སུ་འབྲངས་བའི་
སྨན་པ་དང་། སྨན་ཞབས་མ།
སྒྱུ་རྩལ་བ་དང་། རྩོམ་པ་པོ་ས་ཡ་མང་པོར་
སྒོ་མོ་གསར་བ་གང་མང་བྱས་ཡོད།
ཤེས་ཡོན་ཚད་ལྡན་ཞིག་རག་པ་ཡིན་ན།
ཁྱེད་ཚོས་ཀྱང་རང་གི་ལས་དབང་ལ་ཁ་ལོ་བསྒྱུར་ཐུབ།
དེ་སེམས་ལ་འཛིན་རོགས།
གལ་སྲིད། ཁྱེད་ཚོས་ང་དེ་རིང་འདིར་ལངས་ཐུབ་པའི་རྒྱུ་མཚན་ཤེས་འདོད་ཡོད་ན།
དེ་ནི་ཤེས་ཡོན་ལ་བསྟེན་ནས་བྱུང་བ་རེད།
ང་ནམ་ཡང་འཛིན་གྲྭར་གཡོལ་མྱོང་མེད། དགོངས་དག ཁྱེད་ཚོ་གང་རུང་ཞིག་འཛིན་གྲྭར་གཡོལ་གྱི་ཡོད་མེད་མི་ཤེས།
ང་འཛིན་གྲྭར་རྩ་བ་ནས་གཡོལ་མྱོང་མེད།
ང་སྦྱངས་འབྲས་མཐོ་ཤོར་རག་པར་དགའ།
ང་སྤྱང་གྲུང་འཛོམས་པོ་བྱེད་རྒྱུར་དགའ་ལ།
ང་དུས་ཐོག་བྱེད་རྒྱུར་དགའ་། ང་ལས་ཀ་སྒྲུབ་རྒྱུར་དགའ།
ངས་སྤྱང་གྲུང་འཛོམས་པོ་བྱེད་རྒྱུ་ལས་རྫིག་ཞིག་འཛམ་གླིང་འདིར་ཡོད་རྒྱུ་མ་རེད་བསམས།
ཁྱེད་ཚོས་ཀྱང་རིན་ཐང་གཅིག་མཚུངས་འདི་དག་ལ་བསྟེན་ནས།
རང་གི་ལས་དབང་ལ་ཁ་ལོ་སྒྱུར་ཐུབ།
ཁྱེད་ཚོས་ཀྱང་ལམ་ཁ་འདིངས་ཐུབ།
ཁྱེད་ཚོས་རང་གི་རྨི་ལམ་རྟོགས་ཐུབ།
དེ་ནས་ཁྱེད་ཀྱི་ལས་ཀ་ནི་ཕྱིར་གཟིགས་ཏེ།
ཁྱེད་ཚོས་སྒྲུབ་ཀྱིན་པ་གཅིག་པ་སྒྲུབ་མཁན་ཚོར་རོགས་རམ་བྱེད་རྒྱུ་དེ་རེད།
ལོ་རྒྱུས་ཀྱི་ར་སྤྲོད་བྱས་དོན་ལྟར་ན།
ཁྱེད་རང་འབྱོར་མེད་ཚོའི་བསྡོད་ཁང་དང་། ཡང་ན་
གྲོང་ཕྱིར་ཡོད་པའི་གཞིས་ཀ་གང་ནས་ཡོང་ཀྱང་།
ཁྱེད་ཀྱི་གྲུབ་འབྲས་ནི་
རང་གི་སྡུག་རུས་དང་།
གདེང་ཚོད། སྙིང་་རུས་བཅས་ཀྱིས་ཐག་གཅོད་ཀྱི་རེད།
དེ་དངོས་གནས་རེད། དེ་ནི་ང་ཚོ་འཚོ་སའི་འཇིག་རྟེན་འདིའི་དངོས་ཡོད་གནས་ཚུལ་རེད།
ད་ལྟ་ཁྱེད་ལ་རང་གི་ལས་དབང་སྟངས་འཛིན་བྱེད་དབང་ཡོད།
དེ་ལས་སླ་བོ་ཞིག་མིན་ཁོ་ཐག་རེད།
ཡིན་ཡང་། ཁྱེད་ལ་དགོས་ངེས་ཀྱི་ཆ་རྐྱེན་ཚང་ཡོད།
ཁྱེད་རང་རྒྱལ་དགོས་བའི་ཆ་རྐྱེན་ཡོད་ཚད་
འདིར་སྔ་ས་ནས་འཛོམས་འདུག།
ངའི་ཁྱོ་གའི་ལས་ཁུངས་ཆེན་པོ་འདིའི་ནང་དུ་ལས་ཀ་སྒྲུབ་ཀྱི་ཡོད།
ཁོང་ཚོས་འདིར་སྒོང་དབྱིབས་ཅན་གྱི་ལས་ཁུངས་ཞེས་འབོད་ཀྱི་ཡོད།
ཁོང་འདུག་སའི་ཕོ་བྲང་དཀར་པོའི་ནང་གི་མདུན་ལྕོག་དེར་
སེམས་ཐག་གཙང་གཅད་ཀྱི་མདུན་ལྕོག་ཞེས་འབོད་ཀྱི་ཡོད།
དེ་ནི་ཨིན་ཡུལ་གྱི་རྒྱལ་མོའི་སེམས་ཐག་གཙང་གཅད་མིང་གི་གྲུ་གཟིངས་ཀྱི་ཤིང་རྒྱུ་ལས་བཟོས་ཤིང་།
རྒྱལ་མོ་བིག་ཁྲོ་རི་ཡས་གནང་བ་རེད།
འདི་ནི་ང་ཚོ་རྒྱལ་ཁབ་གཉིས་དབར་གྱི་ཡུན་རིང་གི་མཛའ་འབྲེལ་གྱི་རྟགས་མ་མཚོན་གྱི་ཡོད།
དེའི་མིང་ལ་སེམས་ཐག་གཙང་གཅད་ཞེས་འདོགས་དོན་ནི།
དེ་ལ་དགོས་ངེས་ཀྱི་སྟོབས་ཤུགས་དྲན་གསོ་བྱེད་སྤྱད་ཞིག་སྟེ།
རྒྱལ་ཁབ་ཞིག་འགོ་ཁྲིད་རྒྱུ་ཙམ་མིན་པར།
དམིགས་ཡུལ་དང་ལྡན་པའི་མི་ཚེ་རོལ་རྒྱུའང་མཚོན་གྱི་ཡོད།
ངའི་རེ་བར་ཁྱེད་ཚོས་རང་གི་རྨི་ལམ་གྱི་རྗེས་སྙེགས་སྐབས། སེམས་རྩ་བརྟན་དགོས།
དེས་ན་ཁྱེད་ཚོ་མདུན་ནས་མདུན་དུ་ཚད་མེད་དུ་སྐྱོད་ཐུབ།
རང་གི་རིག་རྩལ་བེད་སྤྱོད་ཐོངས་། གང་ལེགས་ཤེ་ན། ང་ཚོའི་རིག་རྩལ་མང་པོ་ཡོད་པ་མཐོང་གི་ཡོད།
རིག་རྩལ་ནི་ཡོད་ངེས་ཅན་ཞིག་རེད།
ཁྱེད་ཀྱི་རིག་རྩལ་དེ་དག་བེད་སྤྱད་ནས་འཇིག་རྟེན་འདི་ཇི་འདྲ་ཞིག་ཡོད་དགོས་མིན་བཟོ་ཐུབ།
རྒྱུ་མཚན་ནི་ང་ཚོས་ཁྱེད་ལ་རེ་བ་ཅོལ་ཡོད།
ང་ཚོས་ཁྱེད་ཚོ་མི་རེ་ངོ་རེ་ནས་
རང་གི་འཇོན་ནུས་ཡོད་ཚད་ཀྱི་ལེགས་ཤོས་ཤིག་བྱེད་པའི་རེ་བ་བྱེད་ཀྱི་ཡོད།
གང་ལེགས་ཞེ་ན། འཛམ་གླིང་ཆེན་པོ་རེད་ལ།
གདོང་ལེན་བྱེད་དགོས་པ་མང་པོ་ཡོད་རེད།
ང་ཚོར་སྟོབས་ཤུགས་ཅན་དང་།སྤྱང་པོ། གདེང་ཚོད་ཅན་གྱི་བུད་མེད་གཞོན་སྐྱེས་ཚོས་
ཀྲོང་ངེར་ལངས་ཏེ་འགོ་འཁྲིད་མཁན་དགོས་ཀྱི་ཡོད།
ཁྱེད་ཚོས་རེ་བ་དེ་མངོན་འགྱུར་བྱེད་ཐུབ་པ་ཤེས་ཀྱི་ཡོད།ང་ཚོར་ཁྱེད་ཚོར་དུང་བ་ཟབ།བཀའ་དྲིན་ཤིན་ཏུ་ཆེ།
༼ཐལ་མོ་རྡེབ་སྒྲ།༽